Diari Oficial de la Generalitat Valenciana


Sumari del DOGV 4722, del 30-03-2004 (2004/2611)

RESOLUCIÓ de 19 de gener de 2004, de la presidenta de l'Institut Valencià d'Investigacions Agràries, per la qual es convoca una beca de formació de titulats de grau mitjà i 13 beques de doctorat.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2611


Data del document
:   19-01-2004

Organisme emissor
:   Institut Valencià d'Investigacions Agraries

Tipus de document
:   Resolució

Descriptors 

:   * ajuda pública
    * suport econòmic
    * enginyer
    * assignació per estudis

RESOLUCIÓ de 19 de gener de 2004, de la presidenta de l'Institut Valencià d'Investigacions Agràries, per la qual es convoca una beca de formació de titulats de grau mitjà i 13 beques de doctorat. [2004/F2611]
  
El Consell Rector de l'Institut Valencià d'Investigacions Agràries (IVIA) en virtut de les atribucions que li conferix l'article 6 de la Llei 4/1991, de 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels quals es regula l'estada en l'Institut d'estudiants i becaris, en la seua reunió de 17 de desembre del 2003, va acordar convocar 13 beques de doctorat i una beca de formació de titulats de grau mitjà.
  
En base als referits acords, resolc:
  
Primer
  
Convocar una beca de formació de titulats de grau mitjà en el tema següent:
  
- Avaluació del potencial germinatiu del pol·len de varietats de mandarines irradiades i avaluació dels fruits.
  
Investigador responsable de l'estació de formació: Salvador Zaragoza Adriaensens.
  
Segon
  
Convocar 13 beques de doctorat en els següents temes:
  
- Millora genètica per a l'obtenció de cítrics transgènics resistents a patògens.
  
Investigador responsable de la direcció de la beca: Leandro Peña García.
  
- Selecció de nous patrons tolerants a la salinitat. Influència de factors ecològics en la resposta dels patrons als problemes salins.
  
Investigador responsable de la direcció de la beca: Juan Bautista Forner Valero.
  
- Identificació en temps real dels efectes superficials dels cítrics per mitjà de l'ocupació de tècnics de computació paral·lela i visió artificial.
  
Investigadors responsables de la direcció de la beca: Enrique Moltó García/José Blasco Ivars.
  
- Utilització d'inhibidors d'etilé i atmosferes modificades en la conservació del caqui.
  
Investigadors/as responsables de la direcció de la beca: Joaquín Cuquerella Cayuela/Alejandra Salvador Pérez.
  
- Fertilització nitrogenada en reg goteig dels cítrics.
  
Investigador responsable de la direcció de la beca: Francisco Legaz Paredes.
  
- Millora genètica i reproducció en bestiar cabrum.
  
Investigadors responsables de la direcció de la beca: Ernesto Gómez Blasco / Florentino Juste Pérez.
  
- Estudi genètic de caràcters agronòmics per a la millora de varietats d'arròs.
  
Investigadors/as responsables de la direcció de la beca: Rafael Ballesteros Murillo/Mª Pau Bretó Monfort.
  
- Genètica i millora de caràcters d'interés agronòmic de cítrics.
  
Investigadora responsable de la direcció de la beca: Mª José Asins Cebrián.
  
- Mutacions de clementina: varietats sense llavors i varietats tardanes.
  
Investigador responsable de la direcció de la beca: Manuel Talón Cubillo.
  
- Control integrat d'àcars en cítrics.
  
Investigadors responsables de la direcció de la beca: Pedro Castañera Domínguez/Alberto Urbaneja García/Luis Navarro Lucas
  
- Desenrotllament i aplicació de metodologies estadístiques per a la construcció de mapes genètics en espècies llenyoses.
  
Investigador responsable de la direcció de la beca: Emilio Carbonell Guevara.
  
- Desenrotllament d'un sistema genètic per a localitzar els determinants de patogenicidad del virus de la tristesa dels cítrics.
  
Investigador responsable de la direcció de la beca: Pedro Moreno Gómez.
  
- Desenrotllament de sistemes alternatius al bromur de metil per a desinfecció del sòl.
  
Investigador responsable de la direcció de la beca: Vicente Cebolla Rosell.
  
Tercer
  
Les beques seran finançades a càrrec del capítol IV dels pressupostos de l'IVIA.
  
Quart
  
Les bases de les beques de la present convocatòria són les contingudes en els annexos de la present resolució.
  
Moncada, 19 de gener de 2004.- La presidenta de l'Institut Valencià d'Investigacions Agràries: Gema Amor Pérez.
  
ANNEX I
  
Normes generals de procediment d'aplicació a tots els annexos de la present resolució
  
1. Finalitat de la convocatòria
  
L'objecte d'esta convocatòria és regular el procediment de concessió de les beques que s'especifiquen en els annexos corresponents.
  
2. Sol·licituds i documentació
  
Les sol·licituds, dirigides al director de l'IVIA, podran presentar-se en el registre general de la Conselleria d'Agricultura, Pesca i Alimentació, carrer Amadeo de Savoia, núm. 2 (València), o en el registre de l'IVIA, a Moncada (València), siti en la carretera Moncada a Náquera, km. 4,5, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú. Les sol·licituds es formalitzaran prenent com a model l'imprés normalitzat que figura com a Annex A.
  
Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de la sol·licitud.
  
En les sol·licituds s'indicarà la beca a la qual es concorre i el tema, i s'adjuntarà la següent documentació (una instància per cada beca sol·licitada):
  
- Fotocòpia compulsada de l'expedient acadèmic, en el que figuren les qualificacions obtingudes i les dates d'estes.
  
- Currículum en què s'acredite documentalment altres mèrits.
  
- Fotocòpia compulsada del Document Nacional d'Identitat, o del document equivalent en el cas de nacionals de països membres de la Unió Europea.
  
3. Termini de presentació de sol·licituds
  
Les sol·licituds podran presentar-se des de l'endemà de la publicació d'esta resolució en el Diari Oficial de la Generalitat Valenciana fins a les 14.00 hores del dia 30 d'abril del present any.
  
4. Composició de les comissions avaluadores i sistema de selecció
  
La comissió que ha d'avaluar els mèrits dels aspirants i que elevarà la corresponent proposta a la presidenta de l'institut, estarà formada pels següents membres:
  
- President: el director de l'IVIA.
  
- Secretari: el secretari de l'IVIA.
  
- Vocals:
  
· Els/les investigadors/as responsables de la direcció de la beca o de l'estada de formació.
  
· Dos investigadors pertanyents a la plantilla de personal de l'IVIA
  
Els dos investigadors de l'IVIA, que han d'integrar-se en la Comissió com a vocals, així com els que hagen de substituir, en cas de necessitat, al president, al secretari o a qualsevol dels vocals, seran nomenats pel vicepresident primer de l'IVIA.
  
La comissió es reunirà per a la selecció de candidats, alçarà acta de la reunió i elevarà proposta raonada a la presidenta de l'institut, en els 30 dies següents a la finalització del termini per a la presentació de sol·licituds.
  
5. Resolució
  
La concessió de les beques, es realitzarà per resolució de la presidenta de l'IVIA. Les resolucions d'adjudicació es publicaran en el Diari Oficial de la Generalitat Valenciana, i es consideraran denegades les sol·licituds que no figuren en la relació.
  
6. Obligacions del becari i acceptació de la beca
  
Els becaris estaran subjectes a la normativa per la qual es regula l'estada en l'Institut d'estudiants i becaris establida per acords del Consell Rector de 14 d'abril de 1992 (DOGV núm. 1.816, de 01.07.1992) i 4 de novembre de 1994 (DOGV núm. 2.413, de 23.12.1994).
  
En qualsevol cas l'acceptació de la beca, en les condicions de la convocatòria, suposarà les següents obligacions:
  
a) Incorporar-se a l'Institut i dedicar-se exclusiva i eficaçment a fi de la beca, entenent que si no s'incorpora, en la data que establisca la resolució d'adjudicació de la beca, es podrà considerar que renúncia a la beca.
  
b) Realitzar les funcions que li assigne l'investigador responsable de la direcció de la beca, a fi d'aconseguir l'objectiu d'esta. Estes funcions hauran de realitzar-se durant l'horari de treball de l'IVIA.
  
c) Atindre's a les obligacions generals derivades de la normativa vigent sobre ajudes i subvencions públiques i, en particular, a qui fa referència l'article 47 de la Llei d'Hisenda Pública de la Generalitat Valenciana.
  
d) Guardar confidencialitat suficient sobre qualsevol informació nova derivada dels resultats obtinguts en el desenrotllament de la beca, resultats que en tot cas pertanyen per dret a l'IVIA.
  
e) No publicar cap article, ni remetre comunicació alguna a qualsevol entitat o organisme sobre matèries relacionades amb el tema de la beca, sense la prèvia autorització de l'investigador responsable de la direcció d'esta, i en qualsevol cas fent constar expressament el patrocini de l'IVIA.
  
7. Caràcter de les beques
  
Estes beques no establixen cap relació laboral entre les persones beneficiàries i l'IVIA, ni implica per part de l'Institut cap compromís quant a la posterior incorporació de les persones beneficiades a la seua plantilla de personal.
  
8. Incompatibilitat de la beca
  
Atés que l'objectiu de les beques és la formació dels beneficiaris, no podran ser beneficiaris d'estes els que hagen disfrutat prèviament d'una altra beca de característiques anàlogues en l'IVIA.
  
El benefici d'estes beques és incompatible amb qualsevol altra retribució o ajuda.
  
ANNEX II
  
Bases de la convocatòria de beques de formació de titulats de grau mitjà
  
1. Objectiu de les beques
  
L'objectiu de les beques de formació de titulats de grau mitjà és l'especialització en tècniques concretes per mitjà de la seua participació en treballs d'investigació en l'IVIA.
  
2. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats membres de la Unió Europea.
  
- Estar en possessió del títol d'enginyer tècnic o diplomat. Els títols obtinguts en l'estranger o en centres espanyols no oficials hauran de ser convalidats i hauran d'acreditar-se dins del termini de presentació de sol·licituds.
  
3. Criteris d'avaluació
  
Cada comissió valorarà, per a la selecció dels candidats, els següents aspectes:
  
- Expedient acadèmic general; atorgant fins a un màxim de dos punts.
  
- Qualificacions obtingudes en relació amb el tema objecte de la beca, tenint en compte el número d'assignatures de l'expedient acadèmic relacionades amb el dit tema; atorgant fins a un màxim de dos punts.
  
- Coneixement d'idiomes relacionats amb la literatura científica del tema objecte de la beca, valorat per certificat acadèmic o per estada en països on la dita llengua siga idioma oficial; atorgant fins a un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins a un màxim de tres punts.
  
- Altres mèrits acadèmics, científics o d'investigació; atorgant fins a un màxim de dos punt.
  
Per a la millor avaluació d'este apartat, així com el de coneixement de l'idioma, la comissió avaluadora podrà convocar a aquells candidats que considere oportú per a realitzar una entrevista personal.
  
4. Dotació de les beques
  
La dotació de les beques de formació de titulats de grau mitjà serà inicialment de 841,42 euros bruts mensuals; les beques inclouran una assegurança combinada d'accidents individuals, intervenció quirúrgica i hospitalització.
  
5. Duració de les beques
  
Les beques es concediran per un any. Estes beques no seran prorrogables. L'inici de les beques serà en la data que s'indique en la resolució de concessió. S'haurà de presentar, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global becat amb la firma de conformitat de l'investigador responsable de l'estada de formació.
  
6. Ajornament en la incorporació a la beca
  
Es podrà autoritzar l'ajornament de la incorporació del becari o becària. Este ajornament haurà de ser sol·licitat per la persona interessada, amb la conformitat de l'investigador/a responsable de la direcció de la beca o de l'estada de formació, explicant les raons que ho justifiquen i indicant exactament el temps que sol·licita, que en cap cas serà superior a tres mesos des de la data indicada en la resolució de concessió. Durant el període autoritzat d'ajornament de la incorporació no es percebrà retribució alguna. Si no s'incorpora una vegada conclòs el termini concedit, s'entendrà que renuncia a la beca. El temps ajornat podrà ser recuperat a efectes de completar el període màxim establit en l'apartat 5 d'este annex, sempre que les disponibilitats pressupostàries ho permeten.
  
7. Renúncia i substitucions
  
Les renúncies o les baixes que es produïsquen entre els becaris de nova concessió dins dels quatre primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en esta.
  
La presidenta de l'IVIA resoldrà l'adjudicació de les substitucions, a proposta del director de l'IVIA, previ informe favorable de l'investigador responsable de la direcció de la beca.
  
Als efectes de duració de la beca, i en el cas de les substitucions, el període de temps durant el qual la beca haja sigut disfrutada pel renunciant, serà irrecuperable.
  
8. Interrupció
  
La presidenta de l'IVIA podrà concedir la interrupció temporal de gaudi de la beca a petició raonada de l'interessat, sense percepció econòmica i amb la conformitat expressa de l'investigador responsable de la direcció de la beca i del director de l'IVIA.
  
Durant la interrupció, el becari/a serà donat de baixa en les respectives pòlisses d'assegurança.
  
Les interrupcions per causa d'incompatibilitat de percepcions no podran ser superiors a sis mesos en el transcurs de la beca i les seues possibles renovacions i el període interromput podrà ser recuperat a efectes de completar el període màxim establit en l'apartat 5 d'este annex, sempre que les disponibilitats pressupostàries ho permeten.
  
Les interrupcions per maternitat no podran ser superiors a 16 setmanes, amb l'única excepció dels casos de part múltiple, en què este termini pot ampliar-se en dos setmanes més per cada fill a partir del segon. La dotació econòmica de la beca es mantindrà en la seua totalitat mentre dure esta i el període interromput podrà ser recuperat a efectes de completar el període màxim establit en l'apartat 5 d'este annex, prèvia sol·licitud expressa de la persona interessada.
  
ANNEX III
  
Bases de la convocatòria de beques de doctorat
  
1. Objectiu de les beques
  
L'objecte de les beques de doctorat és la formació de titulats universitaris per mitjà de la realització de tesis doctorals en l'IVIA.
  
2. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats membres de la Unió Europea.
  
- Estar en possessió del títol de Llicenciat o Enginyer Superior. Els títols obtinguts en l'estranger o en centres espanyols no oficials hauran de ser convalidats i hauran d'acreditar-se dins del termini de presentació de sol·licituds.
  
3. Criteris d'avaluació
  
Cada comissió valorarà, per a la selecció dels candidats, els següents aspectes:
  
- Expedient acadèmic general; atorgant fins a un màxim de tres punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema; atorgant fins a un màxim de tres punts.
  
- Coneixement d'idiomes relacionats amb la literatura científica del tema objecte de la beca, valorat per certificat acadèmic o per estada en països on la dita llengua siga idioma oficial; atorgant fins a un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins a un màxim de dos punts.
  
- Altres mèrits acadèmics, científics o d'investigació; atorgant fins a un màxim d'un punt.
  
Per a la millor avaluació d'este apartat, així com el de coneixement de l'idioma, la comissió avaluadora podrà convocar a aquells candidats que considere oportú per a realitzar una entrevista personal.
  
4. Dotació de les beques
  
La dotació de les beques de doctorat serà inicialment de 961,62 euros bruts mensuals; les beques inclouran una assegurança combinada d'accidents individuals, intervenció quirúrgica i hospitalització i l'abonament de les taxes acadèmiques de cursos de tercer cicle.
  
5. Duració de les beques
  
Les beques es concediran, inicialment, per un any, podent prorrogar-se per períodes anuals fins a un màxim de quatre anys. L'inici de la beca serà en la data que s'indique en la resolució de concessió. S'haurà de presentar, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global becat amb la firma de conformitat de l'investigador responsable de l'estada de formació.
  
6. Ajornament en la incorporació a la beca
  
Es podrà autoritzar l'ajornament de la incorporació del becari o becària. Este ajornament haurà de ser sol·licitat per la persona interessada, amb la conformitat de l'investigador/a responsable de la direcció de la beca o de l'estada de formació, explicant les raons que ho justifiquen i indicant exactament el temps que sol·licita, que en cap cas serà superior a tres mesos des de la data indicada en la resolució de concessió. Durant el període autoritzat d'ajornament de la incorporació no es percebrà cap retribució. Si no s'incorpora una vegada conclòs el termini concedit, s'entendrà que renuncia a la beca. El temps ajornat podrà ser recuperat a efectes de completar el període màxim establit en l'apartat 5 d'este annex, sempre que les disponibilitats pressupostàries ho permeten.
  
7. Renuncies i substitucions
  
Les renúncies o les baixes que es produïsquen entre els becaris de nova concessió dins dels quatre primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en esta.
  
La presidenta de l'IVIA resoldrà l'adjudicació de les substitucions, a proposta del director de l'IVIA, previ informe favorable de l'investigador responsable de la direcció de la beca.
  
Als efectes de duració de la beca, i en el cas de les substitucions, el període de temps durant el qual la beca haja sigut disfrutada pel renunciant, serà irrecuperable.
  
8. Interrupció
  
La Presidenta de l'IVIA podrà concedir la interrupció temporal de gaudi de la beca a petició raonada de l'interessat, sense percepció econòmica i amb la conformitat expressa de l'investigador responsable de la direcció de la beca i del director de l'IVIA.
  
Durant la interrupció, el becari/a serà donat de baixa en les respectives pòlisses d'assegurança.
  
Les interrupcions per causa d'incompatibilitat de percepcions no podran ser superiors a sis mesos en el transcurs de la beca i les seues possibles renovacions i el període interromput podrà ser recuperat a efectes de completar el període màxim establit en l'apartat 5 d'este annex, sempre que les disponibilitats pressupostàries ho permeten.
  
Les interrupcions per maternitat no podran ser superiors a setze setmanes, amb l'única excepció dels casos de part múltiple que este termini pot ampliar-se en dos setmanes més per cada fill a partir del segon. La dotació econòmica de la beca es mantindrà en la seua totalitat mentre dure esta i el període interromput podrà ser recuperat a efectes de completar el període màxim establit en l'apartat 5 d'este annex, prèvia sol·licitud expressa de la persona interessada.
  
9. Renovacions
  
Les condicions de les renovacions es regiran per les bases d'esta convocatòria.
  
L'interessat haurà de presentar, a la direcció de l'IVIA, l'imprés normalitzat, que inclourà:
  
a) Un informe del becari sobre el treball realitzat i els resultats obtinguts durant l'últim any de la beca.
  
b) El pla de treball de l'any per al que es demana la renovació, amb el conforme de l'investigador responsable de la direcció de la beca.
  
c) Un informe de l'investigador responsable de la direcció de la beca i del cap del departament corresponent, en el que s'avaluarà el treball realitzat.
  
La presentació d'esta documentació haurà de realitzar-se amb 15 dies d'antelació a la finalització de cada període de concessió.